[{"text_idx": "#000002", "text": "Lleiafrifoedd ethnig mewn cenedl leiafrifol"}, {"text_idx": "#000007", "text": "Hyd yn oed heddiw, mae\u2019r myth yn rhan o ymwybod y Cymry fel y gwelwn yng\nngha\u0302n enwog Dafydd Iwan, \u2018Yma o Hyd\u2019. Mae\u2019n ein hatgoffa fod yr ymerawdwr\nRhufeinig Magnus Maximus wedi ein \u2018gadael yn genedl gyfan\u2019 pan adawodd Brydain\nyn y flwyddyn 383. Er bod y Cymry yn synio amdanynt hwy eu hunain fel cenedl\nfrodorol, roeddynt yn cydnabod mai cymysg oedd honno o\u2019r cychwyn. Iaith a\ndiwylliant yw sail eu gwahanrwydd, nid purdeb hil."}, {"text_idx": "#000008", "text": "Mewn athroniaeth Gymraeg, dadleuid fod y pwyslais hwn ar iaith yn hybu\ncynhwysedd. Nid oedd hynny\u2019n wir bob tro, ar lawr gwlad yn enwedig, ond termau\nieithyddol oedd geiriau fel \u2018Cymro\u2019 a \u2018Chymraes\u2019 gan amlaf, a gellid cyfrif fel\nCymry y sawl nad oeddynt o dras Gymreig os oeddynt yn rhugl eu Cymraeg. Ac am iddynt\ngredu mai hwy oedd brodorion gwrthodedig Ynys Prydain, cydymdeimlai\u2019r Cymry a\u0302"}, {"text_idx": "#000009", "text": "Yn Hanes Cymry, rhoddir y damcaniaethau Cymraeg hyn yn y glorian efo\nprofiadau go-iawn lleiafrifoedd ethnig. Hwyrach mai\u2019r brif wers ydi fod profiad\nlleiafrif bob tro yn dibynnu ar gyd-destun. Mae amlddiwylliannedd mewn\ndiwylliant ieithyddol lleiafrifol yn wahanol i\u2019r amlddiwylliannedd a geir mewn"}, {"text_idx": "#000010", "text": "Mae\u2019r ffaith fod lleiafrifoedd y diwylliant Cymraeg (pobl ddu ac Asiaidd, y Roma, Iddewon, Gwyddelod, Eidalwyr, a phob math o grwpiau eraill \u2013 ac, ie, y Saeson hefyd) wedi ymwneud a\u0302\u2019r diwylliant Cymraeg yn bwysig. Mae a wnelo profiadau lleiafrifoedd yn aml a\u0302 grym y mwyafrif, a phur wahanol oedd grym y diwylliant Cymraeg a grym y diwylliant Saesneg."}]